《漯阳道中》
元代·李溥光

青山绿水万家邻，一井川原画障新。紫塞风光推独擅，锦城佳障入横陈。

桑麻附郭公私足，花柳无边富贵春。寄语寻芳行乐客，不须奔走洛阳尘。

作者简介：溥光，字玄晖，大同人。自幼为头陀，号雪庵和尚。深究宗旨，好吟咏，善真行草书，尤工大字，与赵文敏公孟頫名声相埒，一时宫殿城楼扁额，皆出两人之手。亦善画，山水学关仝，墨竹学文湖州。